ร้านนี้จะเป็นร้านแผงลอยเล็กๆตั้งอยู่ภายในสหกรณ์โคนม จังหวัดเชียงใหม่ค่ะ
การเดินทางคือ สหกรณ์นี้จะตั้งอยู่ที่ถนนห้วยแก้วหรือถนนเส้นหน้า มช ค่ะ
วิ่งรถไปทางขึ้นดอยสุเทพ จะมองเห็นรูปกล่องนมวัวแดงอยู่ทางขาวมือค่ะ
ด้านในมีที่จอดรถค่ะ สามารถจอดได้หลายคันเลยค่ะ

ร้านนี้จะจำหน่ายผลิตภัณฑ์ที่เกี่ยวกับนมวัวค่ะ มีทั้งนมสดที่ตามร้านอาหารชอบมาซื้อไปทำขนม
ทีละมากๆเลยค่ะ แต่ตรงจุดแผงลอยนี้จะมี ไอศครีมนมสดที่อร่อยม๊าก แถมยังถูกมากด้วยค่ะ
ไอศครีมที่ทำมาจากนมสดๆจากฟาร์มเลยค่ะนำมาทำเป็นไอศครีมรสต่างๆ คือ สนิลา สตรอเบอรี่
มอคค่า กาแฟ และช๊อคโกแล๊ต ทั้งความมันของไอศครีมที่ทำจากนมสด และกลิ่นต่างๆที่ใส่ลงไป
เพิ่มความหอมได้ดีเลยค่ะ แถมยังให้มาในปริมาณเยอะเลยค่ะ ราคาเพียงถ้วยละ 20 บาทค่ะ
และยังมีโยเกริตโฮมเมดทำเองด้วยค่ะ ที่ก็ขึ้นชื่อว่าอร่อยเหมือนกัน
เราได้ทานอีกอย่างค่ะ จะเป็นเต้าฮวยนมสดใส่เม็ดแมงลัก อันนี้ก็อร่อยค่ะ หอมหวานมันๆ

นอกจากนี้ ขนมอีกอย่างที่เป็นที่ชื่นชอบของเด็กๆจะเป็นนมอัดเม็ดค่ะ แม้แต่ผู้ใหญ่หลายๆคนยังซื้อทานเลยค่ะ
ตอนที่เราไปเห็นคนเยอะเลยค่ะ ทั้งเด็กทั้งผู้ใหญ่ที่มาทานไอศครีมหวานๆหอมๆคลายร้อนกันค่ะ
ราคาไม่แพง อร่อยแถมมีประโยชน์อีกด้วยค่ะ